b"\n_START_ARTICLE_\nCement\n_START_SECTION_\nDesenvolupament\n_START_PARAGRAPH_\nEl cement dental \xc3\xa9s excretat per part de c\xc3\xa8l\xc2\xb7lules anomenades cimentoblasts dins la rel de la dent i \xc3\xa9s m\xc3\xa9s gruixut a l'\xc3\xa0pex de la rel. Aquests cimentoblasts es desenvolupen a partir de c\xc3\xa8l\xc2\xb7lula mesenquinmal indiferenciada en el teixit connectiu del fol\xc2\xb7licle dental o sac._NEWLINE_Al contrari que en els ameloblasts i odontoblasts, molts cimentoblasts esdevenen atrapats en el ciment que produeixen, esdevenint cimentocits.  _NEWLINE_El cement \xc3\xa9s capa\xc3\xa7 de d'autoreparar-se en un grau limitat i en condicions normals no es reabsorbeix.\n_START_SECTION_\nCaracter\xc3\xadstiques\n_START_PARAGRAPH_\nEl cement \xc3\xa9s lleugerament m\xc3\xa9s tou que la dentina i consta d'un 45% a un 50% en pes de material inorg\xc3\xa0nic (hidroxilapatita) i d'un 50% a un 55% demat\xc3\xa8ria org\xc3\xa0nica i aigua. La porci\xc3\xb3 org\xc3\xa0nica \xc3\xa9s principalment col\xc2\xb7lagen i polisac\xc3\xa0rids prote\xc3\xafnics. El cement no t\xc3\xa9 vasos conductors (avascular), rep els nutrients a trav\xc3\xa9s de les seves pr\xc3\xb2pies c\xc3\xa8l\xc2\xb7lules que envolten el lligament periodental. _NEWLINE_El cement \xc3\xa9s de color groc clar i lleugerament d'un color m\xc3\xa9s clar que la dentina. T\xc3\xa9 el contingut en fluor m\xc3\xa9s lat d'entre qualsevol teixit mineralitzat. El cement tamb\xc3\xa9 \xc3\xa9s permeable a molts materials. Es forma de manera cont\xc3\xadnua al llarg de la vida i una nova capa de cement es diposita amb l'edat.\n_START_SECTION_\nTipus\n_START_PARAGRAPH_\nHi ha dos tipus de cement: acel\xc2\xb7lular i cel\xc2\xb7lular i les fibres poden ser intr\xc3\xadnseques o extr\xc3\xadnseques, resultant en quatre possibles permutacions; el primer cement que es forma durant el desenvolupament de la dent \xc3\xa9s acel\xc2\xb7lular i de fibra extr\xc3\xadnseca.\n_START_SECTION_\nEstudis d'ADN\n_START_PARAGRAPH_\nUn estudi arqueol\xc3\xb2gic de 2010 ha trobat que el cement t\xc3\xa9 cinc vegades la quantitat d'ADN mitocondrial si es compara amb la dentina la qual \xc3\xa9s la que comunament es mostreja. Les dents s'utilitzen cada vegada m\xc3\xa9s com una font d'ADN nuclear per ajudar a la identificaci\xc3\xb3 de restes humanes. L'extracci\xc3\xb3 d'ADN i els resultats de l'an\xc3\xa0lisi gen\xc3\xa8tica a partir del teixit s\xc3\xb3n extremadament variables i, en certa manera impredictibles. No obstant aix\xc3\xb2, la quantitat d'ADN disponible a la dentina es veu afectada per l'edat i les malalties dentals, mentre que en el ciment no ho est\xc3\xa0."